section_heading: Povijest
paragraph_text: 1900. je u Taiyuanu pogubljeno 77 zapadnih misionara. 1907. je sagrađena željeznička pruga do Shijiazhuanga i dalje prema Pekingu i od tada jača gospodarsko značenje grada. Nakon rušenja carstva 1911. je u Shanxiju zavladao vojskovođa Yen Hsi-shan i vladao je do dolaska komunista 1948. Grad se i dalje gospodarski razvijao. Krajem 2. svjetskog rata se japanska vojska predala Yen Hsi-shanu i zajedno s njim borila protiv komunista. U komunističkom razdoblju se nastavlja industrijski razvoj grada. Favorizira se teška industrija (ugljen, čelik) i proizvodnja cementa. Jače se razvija rudarstvo.